ด่วน! ศาลฯสั่ง “บุญทรง” จำคุกอ่วม 42 ปีเซ่นจีทูจี ฟาก “ภูมิ”-ขรก.ก็ไม่รอด!
ด่วน! ศาลฯพิพากษา "บุญทรง" จำคุกอ่วม 42 ปี ฐานปลอมจีทูจี ด้าน "ภูมิ" โดน 36 ปี แถมพ่วงข้าราชการ-"สยามอินดิก้า" ติดคุกยกเซ็ต พร้อมสั่งปรับ 1.69 หมื่นลบ. พร้อมดอกเบี้ย 7.5%
25 ส.ค. 2560

ผู้สื่อข่าวรายงานว่า ศาลฎีกาแผนกคดีอาญาของผู้ดำรงตำแหน่งทางการเมือง พิพากษาโทษจำคุกนายบุญทรง เตริยาภิรมย์ อดีต รัฐมนตรีว่าการกระทรวงพาณิชย์ เป็นเวลา 42 ปี และ นายภูมิ สาระผล อดีต รัฐมนตรีช่วยว่าการพาณิชย์ 36 ปี ฐานร่วมกันทุจริตโครงการระบายข้าวแบบรัฐต่อรัฐ (จีทูจี) รวมทั้งลงโทษจำคุกข้าราชการและบริษัทเอกชนที่เกี่ยวข้อง
พร้อมทั้งให้บริษัท สยามอินดิก้า จำกัด และเอกชนอีก 2 รายร่วมกันชดใช้ค่าเสียหายเป็นจำนวนเงิน 16,912 ล้านบาท พร้อมดอกเบี้ยในอัตรา 7.5% นับตั้งแต่วันที่รับมอบข้าวตามสัญญาแต่ละฉบับ ส่วนจำเลยอื่นให้รับผิดชดใช้ค่าเสียหายตามส่วนเช่นเดียวกัน